Ilesia de Sant Braulio de Zaragoza

A ilesia de Sant Braulio de Zaragoza ye una ilesia que se troba en Zaragoza (Comarca Central, Aragón). Ye adedicada a o santo zaragozano sant Braulio, bispe de Zaragoza entre os anyos 631 y 651 y patrón d'a Universidat de Zaragoza. Historia A parroquia de Sant Braulio de Zaragoza funcionaba dende primerías d'a decada de 1940 en un local d'a carrera López Allué. Con o creiximiento urbán d'a ciudat en os anyos 1960 se planteyó a necesidat d'a construcción d'un templo mas adecuau a las necesidaz demograficas que i heba. Asinas en l'anyo 1964 l'arquitecto Manuel Martínez de Ubago Chango proyecta a ilesia que s'ubiría a l'anyo venient. Descripción O edificio ye cuasi totalment construyiu en ladriello. Tien como unico elemento ornamental exterior as suyas puertas d'acceso, que en o prochecto inicial yeran en arco, pero que finalment son adinteladas, a vidriera d'o timpano y una estreita cruz. En primeras s'heba prochectau tamién a construcción d'una torre de planta cuadrada en a esquina entre as carreras Corona d'Aragón y Pilar Bayona, pero en o prochecto final nomás s'executó a suya base. Vinclos externos (es) En o blog Zaragoza.Arquitectura.Siglo XX (en) Ficha en gcatholic.org